Document ID: 32003D0904

Komisjoni otsus,
15. detsember 2003,
millega kiidetakse heaks programmid kalade viirusliku hemorraagilise septitseemia (VHS) ja nakkusliku vereloomenekroosi (IHN) osas heakskiidetud vööndite ja heakskiidetud kasvanduste staatuse saamiseks heakskiitmata vööndites, millega muudetakse otsuse 2003/634/EÜ I ja II lisa
(teatavaks tehtud numbri K(2003) 4727 all)
(EMPs kohaldatav tekst)
(2003/904/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, [1] eriti selle artikli 10 lõikeid 2 ja 3,
ning arvestades järgmist:
(1) Komisjoni otsuses 2003/634/EÜ [2] kiidetakse heaks ning esitatakse loetelu liikmesriikide poolt esitatud eri programmide kohta. Programmid on kavandatud selliselt, et võimaldada liikmesriikide vööndil või heakskiitmata vööndis asuval kasvandusel seejärel alustada menetlust heakskiidetud vööndi või heakskiitmata vööndis heakskiidetud kasvanduse staatuse saamiseks nakkusliku vereloomenekroosi (IHN) ja viirusliku hemorraagilise septitseemia (VHS) ühe või enama kalahaiguse osas.
(2) Itaalia taotles 5. septembri 2002. aasta kirjas Piemonte piirkonnas asuvas kasvanduses Incubattoio ittico de valle rakendatava programmi heakskiitmist. Taotluse kuupäeval oli kasvandus olnud järelevalve all 2000. aasta jaanuarist alates. Kalu oli siiski sisse toodud kasvandustest, mis sissetoomise ajal ei olnud vastavalt direktiivi 91/67/EMÜ artiklile 5 või 6 heaks kiidetud.
(3) Esitatud taotluse osas on leitud, et see vastab direktiivi 91/67/EMÜ artiklile 10 ja tuleks seetõttu heaks kiita ning vastavalt muuta otsuse 2003/634/EÜ II lisa. Heakskiitmata piirkondadest toodud kalade tõttu tuleks programmi jätkata heakskiitmise kuupäevast alates nelja aasta jooksul.
(4) Soome palus 20. oktoobri 2003. aasta kirjaga muuta otsuse 2003/634/EÜ I lisa punktis 6.2 märgitud programmi. VHS puhangu tõttu vikerforellil Soome läänerannikul on ametiasutused otsustanud taotleda selles uues piirkonnas likvideerimismeetmeid sarnaselt otsuse 2003/634/EÜ I lisa punktis 6.2 loetletud piirkondades rakendatud meetmetele. Seepärast tuleks heaks kiita programmi muutmine.
(5) Mõned otsusega 2003/634/EÜ heaks kiidetud programmid Prantsusmaal ja Saksamaal on lõpetatud. Need piirkonnad on saanud heakskiidetud piirkonna staatuse ning on lisatud komisjoni otsuse 2002/308/EÜ [3] I lisasse. Need piirkonnad tuleks seepärast kustutada otsuse 2003/634/EÜ I lisast.
(6) Seepärast tuleks otsust 2003/634/EÜ vastavalt muuta.
(7) Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Käesolevaga kiidetakse heaks programmi muudatused, mille Soome esitas vastavalt direktiivi 91/67/EMÜ artikli 10 lõikele 1 heakskiidetud vööndi staatuse saamiseks nakkusliku vereloomenekroosi (IHN) ja viirusliku hemorraagilise septitseemia (VHS) ühe või enama kalahaiguse osas.
2. Käesolevaga kiidetakse heaks programm, mille Itaalia on esitanud vastavalt direktiivi 91/67/EMÜ artikli 10 lõikele 1 heakskiitmata vööndis asuva heakskiidetud kasvanduse staatuse saamiseks nakkusliku vereloomenekroosi (IHN) ja viirusliku hemorraagilise septitseemia (VHS) ühe või enama kalahaiguse osas.
Artikkel 2
Otsust 2003/634/EÜ muudetakse järgmiselt.
1. I lisa asendatakse käesoleva otsuse I lisaga.
2. II lisa asendatakse käesoleva otsuse II lisaga.
Artikkel 3
Asjaomased liikmesriigid jõustavad heakskiidetud programmide järgimiseks vajalikud õigusnormid.
Artikkel 4
Käesolev otsus on adresseeritud liikmesriikidele.
Brüssel, 15. detsember 2003

Labels: 0
6